Aloyzas Gudavičius

Aloyzas Gudavičius (g. 1940 m. gegužės 12 d. Kalniškiuose, Šaukėnų valsčius, Šiaulių apskritis) – Lietuvos kalbininkas, pedagogas, vadovėlių autorius, habilituotas humanitarinių mokslų daktaras.

 Biografija 
1957 m. baigė Šiaulių mokytojų seminariją, 1962 m. – rusų kalbos ir literatūros specialybę Šiaulių pedagoginiame institute.

Nuo 1964 m. Šiaulių pedagoginio instituto (ŠPI, nuo 1997 m. Šiaulių universitetas) rusų kalbos ir literatūros dėstytojas. 1966–1969 m. Vilniaus universiteto aspirantas, 1970 m. filologijos mokslų kandidatas.http://www.mokslas.mii.lt/mokslas/SRITYS/duom00.php?pav=G&sritis=H  1975–1983 m. ŠPI Filologijos fakulteto dekanas, 1984–1991 m. ir nuo 1998 m. Rusų kalbos katedros vedėjas. 1990 m. filologijos mokslų daktaras. 1991–1997 m. ŠPI rektorius. Nuo 1994 m. profesorius. Nuo 2000 m. Šiaulių universiteto Senato pirmininkas. Klaipėdos universiteto vizituojantis profesorius. Nuo 2010 m. ŠU Humanitarinio fakulteto Užsienio kalbų studijų katedros profesorius.

Lietuvos mokslininkų sąjungos, Lietuvos esperantininkų sąjungos narys, veda šnekamosios esperanto kalbos kursus. Šiaulių Lions klubo „Alka“ narys.

Tiria leksinę semantiką, etnolingvistikos, bendrosios kalbotyros problemas. Parengė (su kitais) vadovėlių vidurinėms ir aukštosioms mokykloms. Daugiau kaip 100 mokslinių ir metodinių straipsnių Lietuvos bei užsienio spaudoje autorius.http://su.lt/uzsienio-kalbu-studiju-katedra/hf-darbuotojai/4305-hf-aloyzas-gudavicius

 Bibliografija 
 Сопоставительная семасиология литовского и русского языков. – Vilnius: Mokslas, 1985. – 173 p.: schem.
 Rusų kalba: vadovėlis 11 klasei / Aloyzas Gudavičius, Gintautas Šarka. – Kaunas: Šviesa, 1991. – 149 p. – ISBN 5-430-01318-8
 Leksinė semantika: vienetai, ryšiai, struktūros. – Šiauliai: Šiaulių pedagoginis institutas, 1994. – 43 p.: iliustr.
 Nuo Šiaulių mokytojų instituto iki Šiaulių universiteto (1948–1998) / Aloyzas Gudavičius, Bronius Prėskienis. – Šiauliai: Šiaulių universiteto leidykla, 1998. – 323 p.: iliustr. – ISBN 9986-38-145-2
 Etnolingvistika. – Šiauliai: K. J. Vasiliausko įm., 2000. – 181 p. – ISBN 9955-418-28-1
 Interlingvistikos įvadas. – Šiauliai: K. J. Vasiliausko įm., 2002. – 102 p.: iliustr. – ISBN 9955-418-97-4
 Lenkų kalba lentelėse. – Šiauliai: Šiaulių universiteto leidykla, 2005. – 16 p. – ISBN 9986-38-618-7
 Gretinamoji semantika. – Šiauliai: Šiaulių universiteto leidykla, 2007. – 242 p. – ISBN 978-9986-38-762-6
 Šiaulių universitetas: ištakos ir dabartis / Aloyzas Gudavičius, Juozas Pabrėža, Stasys Šimaitis. – Šiauliai: Šiaulių universiteto leidykla, 2008. – 159 p.: iliustr. – ISBN 978-9986-38-893-7

 Įvertinimas 
 2009 m. Academicus Ariste premija (Estija) Prof. Aloyzas Gudavičius: „Kalba – esmingiausias tautos požymis“
 2009 m. Šiaulių universiteto Metų mokslininkas Šiaulių universitete apdovanoti 2009 metų geriausieji, 2009-12-22 
 2012 m. Šiaulių miesto garbės pilietis http://www.siauliai.lt/miestas/garbes_pilieciai.php 

 Šaltiniai 

Kategorija:Lietuvos kalbininkai
Kategorija:Lietuvos esperantininkai
Kategorija:Šiaulių universiteto rektoriai
Kategorija:Šiaulių garbės piliečiai